लेकिन सीलबंद होनी चाहिए, मेट्रो परिसर में शराब पीने पर प्रतिबंध जारी रहेगा
Delhi Metro Rail Corporation (DMRC) Alcohol Policy; Are alcohol bottles allowed on trains? Everything You Need To Know  डीएमआरसी ने जारी किया आधिकारिक बयान - एयरपोर्ट एक्सप्रेस लाइन के प्रावधानों के अनुरूप दिल्ली मेट्रो पर प्रति व्यक्ति शराब की दो सीलबंद बोतलें ले जाने की अनुमति है
दिल्ली मेट्रो रेल कॉर्पोरेशन ने पैसेंजर्स को मेट्रो में शराब की दो बोतलें ले जाने की छूट दे दी है। ये बोतलें सीलबंद होनी चाहिए। पहले के आदेश के अनुसार, एयरपोर्ट एक्सप्रेस लाइन को छोड़कर दिल्ली मेट्रो में शराब ले जाने पर प्रतिबंध लगा दिया गया था। CISF और DMRC के अधिकारियों की एक समिति ने इस आदेश की समीक्षा के बाद फैसला लिया है।
DMRC ने आधिकारिक बयान में कहा है कि मेट्रो परिसर के अंदर शराब पीना सख्त मना है। मेट्रो यात्रियों से अपील की है कि वे यात्रा करते समय शिष्टाचार बनाए रखें। यदि कोई यात्री शराब के नशे में अभद्र व्यवहार करते हुए पाया जाता है, तो उस पर कानूनी कार्रवाई की जाएगी।
DMRC ने इन नियमों को भी अपडेट किया
मेट्रो के अंदर प्रतिबंधित वस्तुओं के संशोधित नियमों को मेट्रो की वेबसाइट पर अपडेट किया गया है। दिल्ली मेट्रो ने यात्रियों को प्रति व्यक्ति एक से ज्यादा लाइटर या माचिस ले जाने पर भी रोक लगा दी है।
मेट्रो के साथ-साथ एयर इंडिया ने भी शराब पर अपने दिशा-निर्देश अपडेट किए। इनमें कहा गया है कि यात्रियों को तब तक शराब पीने की परमिशन नहीं दी जानी चाहिए, जब तक कि उन्हें केबिन क्रू शराब न परोसे। केबिन क्रू को उन यात्रियों पर ध्यान देना चाहिए, जो खुद की लाई शराब का सेवन कर रहे हों।
जनवरी 2023 में लगा था शराब की बोतलों पर बैन
इससे पहले जनवरी 2023 में मेट्रो ट्रेनों के अंदर चार कैटेगरी के तहत कई सामान ले जाने पर बैन लगा था। कुछ हथियारों और गोला-बारूद पर पहले ही बैन था, बाद में लिस्ट सभी प्रकार के स्प्रिट और ज्वलनशील लिक्विड्स, सीलबंद शराब की बोतलें, चाकू, कटलरी, क्लीवर जैसी चीजें और किसी भी प्रकार के जानवर शामिल किए गए।
दिल्ली मेट्रो से जुड़ी ये खबरें भी पढ़ें...
PM अचानक मेट्रो से सफर कर DU पहुंचे। वे सुबह 11 बजे लोक कल्याण मार्ग मेट्रो स्टेशन गए। यहां उन्होंने टिकट काउंटर से टोकन लिया और उसके बाद वे प्लेटफॉर्म पहुंचे। मेट्रो में यात्रियों के साथ बातचीत भी की। प्रधानमंत्री नरेंद्र मोदी शुक्रवार को दिल्ली यूनिवर्सिटी के शताब्दी समारोह शामिल हुए।
पढ़ें पूरी खबर...
दिल्ली मेट्रो में किस करते हुए कपल का वीडियो वायरल
दिल्ली मेट्रो में बैठे एक कपल का किस करते हुए का वीडियो वायरल हुआ था। इसे लेकर दिल्ली मेट्रो रेल कॉर्पोरेशन (DMRC) कहा कि यात्रियों से अपील की कि मेट्रो में ऐसी अश्लील चीजें न करें। साथ ही कहा कि ऐसी घटनाओं की रिपोर्ट पास के मेट्रो स्टाफ या CISF से तुरंत करें ताकि उचित कार्रवाई की जा सके। पढ़ें पूरी खबर...